钦定古今图书集成/方舆汇编/职方典/第1524卷 > 贵阳府城池考 通志
## 钦定古今图书集成/方舆汇编/职方典/第1524卷 > 贵阳府城池考 通志

本府。〈贵筑县附郭。〉

贵阳府城池　即省城。明洪武十五年，都司马煜建石城，周围九里七分，高二丈二尺。门五：东曰“昭文” ，南曰“迎恩” ，西南曰“广济” ，西曰“振武” ，北曰“布德。” 东北有池，西南一带滨河。

皇清顺治十六年，总督赵廷臣、巡抚卞三元重修，增

“高三尺。” 明天启六年，总督张鹤鸣、巡抚王瑊于北门外增砌外城六百馀丈，门四。后毁。康熙十一年，总督甘文焜复加版筑。

外州县

龙里县城池　，旧为龙里卫城。明洪武二十三年建。周围五百三十八丈，高一丈七尺。门四：东曰“朝阳” ，南曰“通化” ，西曰“威远” ，北曰“镇靖。” 万历三十一年，巡抚郭子章增筑二百丈有馀。

贵定县城池　，旧为新添卫城。明洪武二十二年，镇抚王璧建土城。正统间，指挥孙礼重建。万历十三年，巡抚舒应龙、巡按毛在、参议王恩民甃以石。周围一千七十丈，高一丈一尺，宽八尺。门四：东曰熙春，西曰延秋，南曰武阳，北曰“肃远。” 城楼四座，月城西、北二座。

皇清康熙二十六年，裁卫并县，迁县于此。

修文县城池　，即故敷勇卫城。明崇祯三年，建石城，周围七里三分，高一丈八尺，门四。

皇清康熙二十六年，裁“卫”改县治。

开州城池　明崇祯二年建，高一丈二尺，周围五百一十丈，门四。

定番州城池　，旧为“程番府城。明成化十三年，知府邓廷瓒筑土城。万历十四年改州，知州范郴重修，砌以石。周围五百十丈，高一丈五尺，门四。”

广顺州城池　，明万历二十九年设。州无城。崇祯二年，知州李绍沆议请题建。后都司陈谦议废旧城，改建新城于北冈上。今州署仍旧城，而以新城驻防兵。